钦定古今图书集成/明伦汇编/官常典/第297卷 > 北魏
## 钦定古今图书集成/明伦汇编/官常典/第297卷 > 北魏

### 道武帝天兴元年十一月诏吏部郎邓渊典官制立爵品

按《魏书太祖本纪》不载。按《官氏志》云云。

### 明元帝泰常二年置天部大人官

按：《魏书太宗本纪》，不载。按《官氏志》：“泰常二年夏，置
六部大人官，有天部、地部，东、西、南北部，皆以诸公为
之。大人置三属官。”

### 孝文帝太和 年诏议官制定吏部尚书以下阶品

按：《魏书高祖本纪》，不载。按《官氏志》：“自太祖至高祖
初，其内外百官，屡有减置。或事出当时，不为常目。旧
令亡失，无所依据。太和中，高祖诏群寮议定百官，著
于令。吏部尚书从一品下，尚书吏部郎中从第四品
上，主事郎第六品上，都令史主书令史第七品上。”
按杜佑《通典》，“后魏吏部尚书统吏部、考功、主爵三曹孝文”帝征崔亮为吏部郎，参选事。又“考功郎中掌考
第孝秀。尚书诸司置主事令史。”

太和二十三年，复次《吏部尚书》以下职令。

按：《魏书高祖本纪》，不载。按《官氏志》，“二十三年，高祖
复次职令，及帝崩，世宗初班行之，以为永制。吏部尚
书第三品尚书吏部侍郎第四品上阶；尚书都令史、
主书令史从第八品上阶。”